Foto: REUTERS/Ueslei Marcelino Portugaliya terma jamoasi hujumchisi Krishtianu Ronaldu Ispaniyaga (3:3) qarshi JCh-2018 o‘yinidan so‘ng, o‘z fikrlarini aytdi. «Juda baxtiyorman, bu jahon chempionatlaridagi eng yaxshi o‘yinim bo‘ldi. Jamoa ham baxtiyor, chunki biz yaxshi o‘ynadik. Ikki marta hisobda oldinga borayotgandik, ammo oxirida durang uchun kurashishga majbur bo‘ldik. Menimcha natija adolatli bo‘ldi» - deb Ronaldu so‘zlarini keltirmoqda FIFA sayti. «Bu juda ahamiyatli voqea. Biz chempionat favoritlaridan biriga qarshi o‘ynadik. Portugaliya — favorit emas. Endi navbatdagi o‘yinda g‘alaba qozonishimiz kerak». Eslatib o‘tamiz, Krishtianu Ronaldu o‘yinda het-trikka erishgan edi.